एक बार की बात है। सत्या और सीमा अपनी बाइक से कहीं जा रहे थे। बरसात का मौसम था। सड़क गीली थी। सत्या बाइक चला रहे थे और पीछे की सीट पर बैठी सीमा से बात भी करते जा रहे थे। सत्या और सीमा ने बात करने के कारण हैलमेट नहीं लगा रखा था। अचानक बाइक का पहिया फिसला और वे दोनों बाइक के साथ घिसटते हुए दूर तक चले गए। दोनों को बहुत चोटें आईं थीं। लोगों ने उन्हें उठाया और डॉक्टर से मरहम -पट्टी करवाकर उन्हें घर तक छोड़ा।